CELEX: 32020R1029
Language: et
Date: 2020-07-15 00:00:00
Title: Komisjoni rakendusmäärus (EL) 2020/1029, 15. juuli 2020, millega määratakse kindlaks rakendusmääruse (EL) 2020/595 kohaste lamba- ja kitseliha eraladustamise toetuste taotluste esitamise lõppkuupäev

16.7.2020   
               
               
                  ET
               
               
                  Euroopa Liidu Teataja
               
               
                  L 227/10
               
            
         KOMISJONI RAKENDUSMÄÄRUS (EL) 2020/1029,
         15. juuli 2020,
         millega määratakse kindlaks rakendusmääruse (EL) 2020/595 kohaste lamba- ja kitseliha eraladustamise toetuste taotluste esitamise lõppkuupäev
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 18 lõiget 2,
         ning arvestades järgmist:
         
                     (1)
                  
                  
                     Komisjoni rakendusmääruse (EL) 2020/595 (2) kohaselt eraldatud toetus on avaldanud soodsat mõju lamba- ja kitseliha turule.
                  
               
                     (2)
                  
                  
                     Komisjoni rakendusmäärusega (EL) 2020/1007 (3) on viieks tööpäevaks peatatud eraladustamistoetuse taotluste esitamine.
                  
               
                     (3)
                  
                  
                     Lamba- ja kitseliha eraladustamise toetuse andmine tuleks seega lõpetada ja kehtestada tuleks taotluste esitamise lõppkuupäev.
                  
               
                     (4)
                  
                  
                     Õigusliku järjepidevuse huvides tuleks tunnistada rakendusmäärus (EL) 2020/595 kehtetuks.
                  
               
                     (5)
                  
                  
                     Spekulatsioonide vältimiseks peaks käesolev määrus jõustuma järgmisel päeval pärast selle avaldamist Euroopa Liidu Teatajas.
                  
               
                     (6)
                  
                  
                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2020/595 kohaste lamba- ja kitseliha eraladustamise toetuste taotluste esitamise lõppkuupäev on 17. juuli 2020.
         
         
            Artikkel 2
            Rakendusmäärus (EL) 2020/595 tunnistatakse kehtetuks alates 17. juulist 2020.
            Siiski jätkatakse selle kohaldamist nende lepingute suhtes, mis on sõlmitud kõnealuse määruse raames enne käesoleva määruse jõustumise kuupäeva.
         
         
            Artikkel 3
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. juuli 2020
            
               
                  Komisjoni nimel
               
               
                  presidendi eest
               
               põllumajanduse ja maaelu arengu peadirektoraadi
               
                  peadirektor
               
               Wolfgang BURTSCHER
            
         
         
            (1)  ELT L 347, 20.12.2013, lk 671.
         
            (2)  Komisjoni 30. aprilli 2020. aasta rakendusmäärus (EL) 2020/595, millega antakse lamba- ja kitseliha eraladustamise toetust ja määratakse eelnevalt kindlaks selle toetuse suurus (ELT L 140, 4.5.2020, lk 21).
         
            (3)  Komisjoni 9. juuli 2020. aasta rakendusmäärus (EL) 2020/1007, millega peatatakse rakendusmääruse (EL) 2020/595 kohaste lamba- ja kitseliha eraladustamise toetuse taotluste esitamine (ELT L 223, 10.7.2020, lk 3).